               EUROOPAN KOMISSIO
            Bryssel 4.6.2019
            COM(2019) 246 final
            2019/0121(NLE)
            Ehdotus
            NEUVOSTON PÄÄTÖS
            kansainvälisessä viinijärjestössä (OIV) Euroopan unionin puolesta otettavasta kannasta

               PERUSTELUT

               1.Ehdotuksen kohde

               Tämä ehdotus koskee päätöstä OIV:n yleiskokouksessa 19. heinäkuuta 2019 unionin puolesta otettavan kannan vahvistamisesta sellaisten OIV:n päätöslauselmien suhteen, joilla voi olla oikeudellisia vaikutuksia unionin oikeuteen.

               2.Ehdotuksen tausta

               2.1.EU:n erityisasema OIV:ssä

               OIV:n jäseninä on nykyisin 47 valtiota, joista 20 on unionin jäsenvaltioita. EU ei ole OIV:n jäsen. OIV on kuitenkin myöntänyt unionille 20. lokakuuta 2017 työjärjestyksensä 4 artiklassa määrätyn erityisaseman, jonka nojalla unioni voi osallistua toimikuntien, alatoimikuntien ja asiantuntijaryhmien työhön sekä olla läsnä yleiskokouksen ja toimeenpanokomitean istunnoissa.

               2.2.Kansainvälinen viinijärjestö (OIV)

               Kansainvälinen viinijärjestö (OIV) on hallitustenvälinen tieteellis- ja teknisluonteinen järjestö, jonka toiminta-alaan kuuluvat viiniköynnökset, viinit, viinipohjaiset juomat, syötäväksi tarkoitetut viinirypäleet, rusinat ja muut viiniköynnöksistä saatavat tuotteet. OIV:n tavoitteita ovat i) tiedottaminen toimenpiteistä, joilla tuottajien, kuluttajien ja muiden viiniköynnöksistä saatavien tuotteiden ja viinituotteiden alan toimijoiden näkemykset voidaan ottaa huomioon, ii) muiden standardointiin liittyvää toimintaa harjoittavien kansainvälisten järjestöjen avustaminen sekä iii) nykyisten menetelmien ja standardien kansainvälisen yhtenäistämisen edistäminen.

               2.3.Suunniteltu OIV:n päätös

               OIV:n seuraava yleiskokous pidetään Sveitsissä 19. heinäkuuta 2019. Asiantuntijaryhmän tapaamisessa Pariisissa vuoden 2019 maalis-huhtikuussa käytyjen keskustelujen pohjalta voidaan olettaa, että yleiskokouksen asialistalla ovat seuraavat päätöslauselmat, joilla on oikeudellisia vaikutuksia unionin oikeuteen:

               –luonnos päätöslauselmaksi OENO-MICRO 16–594A uuden viininvalmistusmenetelmän vahvistamisesta ja luonnos päätöslauselmaksi OENO-MICRO 17–611 nykyisen viininvalmistusmenetelmän tavoitteiden saattamisesta ajan tasalle. Asetuksen (EU) N:o 1308/2013
                  1
                80 artiklan 3 kohdan a alakohdan ja 90 artiklan 2 kohdan sekä asetuksen (EY) N:o 606/2009
                  2
                9 artiklan mukaisesti kyseisillä päätöslauselmilla on oikeudellisia vaikutuksia unionin oikeuteen;

               –luonnokset päätöslauselmiksi OENO-TECHNO 15–586, 17–612 ja 17–613 kyseisten viininvalmistusmenetelmien käyttötapojen ja tavoitteiden saattamisesta ajan tasalle, luonnos päätöslauselmaksi OENO-TECHNO 18–633 uuden aineen käytöstä nykyisessä viininvalmistusmenetelmässä sekä luonnos päätöslauselmaksi OENO-TECHNO 17–616 uuden viininvalmistusmenetelmän vahvistamisesta. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan mukaisesti kyseisillä päätöslauselmilla on oikeudellisia vaikutuksia unionin oikeuteen;

               –luonnokset päätöslauselmiksi OENO-SPECIF 17-617, 18-646 ja 18-650 viininvalmistusmenetelmässä käytettävien aineiden puhtaus- ja tunnistevaatimuksia koskevien monografioiden ajan tasalle saattamisesta. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan sekä asetuksen (EY) N:o 606/2009 9 artiklan mukaisesti kyseisillä päätöslauselmilla on oikeudellisia vaikutuksia unionin oikeuteen;

               –luonnokset päätöslauselmiksi OENO-SCMA 16–596, 17–619 ja 17–621 sekä OENO-SCMA 17-622, joissa esitetään uusia analyysimenetelmiä;  OENO-SCMA 18–638 uudesta analyysimenetelmästä ja uuden raja-arvon vahvistamisesta viinin lyijypitoisuudelle. Asetuksen (EU) N:o 1308/2013 80 artiklan 3 kohdan a alakohdan ja 80 artiklan 5 kohdan mukaisesti kyseisillä päätöslauselmilla on oikeudellisia vaikutuksia unionin oikeuteen.

                  Aiemman perusteella voidaan olettaa, että OIV:n yleiskokouksen asialista muuttuu vielä ja että sille lisätään muitakin päätöslauselmia, joilla on oikeudellisia vaikutuksia unionin oikeuteen. Yleiskokouksen tehokkaan työskentelyn ja samalla perussopimusten sääntöjen noudattamisen varmistamiseksi komissio täydentää tai muuttaa tätä ehdotusta hyvissä ajoin, jotta neuvosto voi omaksua kannan myös kyseisiin päätöslauselmiin.

               3.Unionin puolesta otettava kanta

               Viinialan tieteelliset ja tekniset asiantuntijat ovat keskustelleet perusteellisesti näistä päätöslauselmaluonnoksista, joista äänestetään OIV:n seuraavassa yleiskokouksessa. Ne edistävät viinialan standardien kansainvälistä yhtenäistämistä ja luovat kehyksen, joka takaa terveen kilpailun viinialan tuotteiden kaupassa. Sen vuoksi niitä olisi puollettava.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen vai kyseisen sopimuksen osapuoli
                  3
               .

               Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  4
               .

               4.1.2.Soveltaminen käsiteltävänä olevassa asiassa

               Kansainvälinen viinijärjestö (OIV) on hallitustenvälinen tieteellis- ja teknisluonteinen järjestö, jonka toiminta-alaan kuuluvat viiniköynnökset, viinit, viinipohjaiset juomat, syötäväksi tarkoitetut viinirypäleet, rusinat ja muut viiniköynnöksistä saatavat tuotteet. OIV:n jäseninä on nykyisin 46 valtiota, joista 20 on unionin jäsenvaltioita. EU ei ole OIV:n jäsen. OIV on kuitenkin myöntänyt unionille 20. lokakuuta 2017 työjärjestyksensä 4 artiklassa määrätyn erityisaseman, jonka nojalla unioni voi osallistua toimikuntien, alatoimikuntien ja asiantuntijaryhmien työhön sekä olla läsnä yleiskokouksen ja toimeenpanokomitean istunnoissa.

               Tietyillä OIV:n hyväksymillä ja julkaisemilla päätöslauselmilla on Euroopan parlamentin ja neuvoston asetuksen (EU) N:o 1308/2013 ja komission asetuksen (EY) N:o 606/2009 nojalla oikeudellisia vaikutuksia unionin oikeuteen. Neuvoston olisi sen vuoksi hyväksyttävä kyseisiä päätöslauselmia koskeva unionin kanta siltä osin, kuin päätöslauselmat kuuluvat unionin toimivaltaan, ja OIV:n jäseninä olevien jäsenvaltioiden olisi yhdessä unionin etujen mukaisesti toimien esitettävä tämä kanta OIV:n kokouksissa.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsiteltävänä olevassa asiassa

               Päätöslauselmaluonnosten päätavoitteena on yhdenmukaistaa viinialan standardeja ja siten yhteisen maatalouspolitiikan täytäntöönpanoa. Sen vuoksi ehdotetun päätöksen aineellinen oikeusperusta on SEUT-sopimuksen 43 artikla.

               4.3.Päätelmä

               Ehdotetun päätöksen oikeusperustana tulisi olla SEUT-sopimuksen 43 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Ei sovelleta.

               2019/0121 (NLE)

               Ehdotus

               NEUVOSTON PÄÄTÖS

               kansainvälisessä viinijärjestössä (OIV) Euroopan unionin puolesta otettavasta kannasta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               1)Kansainvälinen viinijärjestö (OIV) tarkastelee ja mahdollisesti hyväksyy 19 päivänä heinäkuuta 2019 pidettävässä seuraavassa yleiskokouksessaan päätöslauselmia, jotka vaikuttavat unionin oikeuteen. EU ei ole OIV:n jäsen. OIV on kuitenkin myöntänyt 20 päivänä lokakuuta 2017 unionille työjärjestyksensä 4 artiklassa määrätyn erityisaseman.

               2)Unionin jäsenvaltioista 20 on OIV:n jäseniä. Näillä jäsenvaltioilla on mahdollisuus ehdottaa muutoksia OIV:n päätöslauselmaluonnoksiin, ja niitä pyydetään hyväksymään eräät OIV:n päätöslauselmaluonnokset 19 päivänä heinäkuuta 2019 pidettävässä OIV:n seuraavassa yleiskokouksessa.

               3)Neuvoston olisi sen vuoksi hyväksyttävä kyseisiä päätöslauselmia koskeva unionin kanta siltä osin, kuin päätöslauselmat kuuluvat unionin toimivaltaan, ja OIV:n jäseninä olevien jäsenvaltioiden olisi yhdessä unionin etujen mukaisesti toimien esitettävä tämä kanta OIV:n kokouksissa.

               4)Tietyt OIV:n hyväksymät ja julkaisemat päätöslauselmat vaikuttavat Euroopan parlamentin ja neuvoston asetuksen (EU) N:o 1308/2013
                  5
                ja komission asetuksen (EY) N:o 606/2009
                  6
                nojalla unionin oikeuteen.

               5)Asetuksen (EU) N:o 1308/2013 80 artiklan 3 kohdan a alakohdassa säädetään, että viininvalmistusmenetelmän salliessaan komissio ottaa huomioon OIV:n suosittelemat ja julkaisemat viininvalmistus- ja analyysimenetelmät.

               6)Asetuksen (EU) N:o 1308/2013 80 artiklan 5 kohdassa säädetään, että komission vahvistamien, viinialan tuotteiden koostumuksen määrittämiseen käytettävien analyysimenetelmien on perustuttava asiaa koskeviin OIV:n suosittelemiin ja julkaisemiin menetelmiin, elleivät ne ole tehottomia tai epäasianmukaisia unionin tavoittelemaan päämäärään nähden.

               7)Asetuksen (EU) N:o 1308/2013 90 artiklan 2 kohdassa säädetään, että unioniin tuotavat viinialan tuotteet on tuotettava unionin mainitussa asetuksessa sallimien viininvalmistusmenetelmien mukaisesti tai, ennen kuin ne sallitaan, OIV:n suosittelemien ja julkaisemien viininvalmistusmenetelmien mukaisesti.

               8)Asetuksen (EY) N:o 606/2009 9 artiklassa säädetään, että jos komissio ei ole vahvistanut viininvalmistusmenetelmissä käytettävien aineiden puhtaus- ja tunnistevaatimuksia, sovelletaan OIV:n vahvistamia ja julkaisemia vaatimuksia.

               9)Luonnoksessa päätöslauselmaksi OENO-MICRO 16-594A esitetään uusi viininvalmistusmenetelmä. Luonnoksessa päätöslauselmaksi OENO-MICRO 17–611 ajantasaistetaan nykyisen viininvalmistusmenetelmän tavoitteet. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan sekä asetuksen (EY) N:o 606/2009 9 artiklan mukaisesti kyseisillä päätöslauselmilla on oikeudellisia vaikutuksia unionin oikeuteen.

               10)Luonnoksissa päätöslauselmiksi OENO-TECHNO 15–586, 17–612 ja 17–613 ajantasaistetaan kyseessä olevien viininvalmistusmenetelmien käyttötavat ja tavoitteet. Luonnos päätöslauselmaksi OENO-TECHNO 18–633 koskee uuden aineen käyttöönottoa nykyisessä viininvalmistusmenetelmässä. Luonnoksessa päätöslauselmaksi OENO-TECHNO 17–616 esitetään uusi viininvalmistusmenetelmä. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan mukaisesti kyseisillä päätöslauselmilla on oikeudellisia vaikutuksia unionin oikeuteen.

               11)Luonnoksissa päätöslauselmiksi OENO-SPECIF 17–617, 18–646 ja 18–650 ajantasaistetaan viininvalmistusmenetelmässä käytettävien aineiden puhtaus- ja tunnistevaatimuksia koskevat monografiat. Asetuksen (EU) N:o 1308/2013 80 artiklan 3 kohdan a alakohdan ja 90 artiklan 2 kohdan sekä asetuksen (EY) N:o 606/2009 9 artiklan mukaisesti kyseisillä päätöslauselmilla on oikeudellisia vaikutuksia unionin oikeuteen.

               12)Luonnoksissa päätöslauselmiksi OENO-SCMA 16–596, 17–619, 17–621 ja 17–622 esitetään uusia analyysimenetelmiä. Luonnoksessa päätöslauselmaksi OENO-SCMA 18–638 esitetään uusi analyysimenetelmä ja vahvistetaan raja-arvo viinin lyijypitoisuudelle. Asetuksen (EU) N:o 1308/2013 80 artiklan 3 kohdan a alakohdan ja 80 artiklan 5 kohdan mukaisesti kyseisillä päätöslauselmilla on oikeudellisia vaikutuksia unionin oikeuteen.

               13)Viinialan tieteelliset ja tekniset asiantuntijat ovat keskustelleet perusteellisesti näistä päätöslauselmaluonnoksista. Ne edistävät viinialan standardien kansainvälistä yhtenäistämistä ja luovat kehyksen, joka takaa terveen kilpailun viinialan tuotteiden kaupassa. Sen vuoksi niitä olisi puollettava.

               14)Tarvittavan jouston sallimiseksi OIV:n yleiskokouksen alla käytävissä neuvotteluissa OIV:n jäseninä oleville jäsenvaltioille olisi annettava lupa yhtyä mainittuja päätöslauselmia koskeviin muutoksiin edellyttäen, että kyseiset muutokset eivät ole sisältömuutoksia,

               ON HYVÄKSYNYT TÄMÄN PÄÄTÖKSEN:

               1 artikla

               OIV:n yleiskokouksessa 19 päivänä heinäkuuta 2019 unionin puolesta otettava kanta vahvistetaan liitteessä, ja sen esittävät OIV:n jäseninä olevat jäsenvaltiot toimien yhdessä unionin etujen mukaisesti.

               2 artikla

               1.Jos on todennäköistä, että 1 artiklassa tarkoitettuun kantaan todennäköisesti vaikuttavat ennen OIV:n kokouksia tai niiden aikana esitettävät uudet tieteelliset tai tekniset tiedot, OIV:n jäseninä olevien jäsenvaltioiden on pyydettävä, että äänestystä OIV:n yleiskokouksessa lykätään, kunnes unionin kanta on omaksuttu uusien seikkojen pohjalta.

               2.OIV:n jäseninä olevat, unionin edun mukaisesti yhdessä toimivat jäsenvaltiot voivat yhtyä liitteessä tarkoitettuja päätöslauselmaluonnoksia koskeviin muutoksiin, jotka eivät ole sisältömuutoksia, varsinkin paikalla tapahtuvan koordinoinnin jälkeen ja ilman, että omaksuttavasta unionin kannasta tehdään lisäksi neuvoston päätös.

               3 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

                     (2)

                        Komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1).

                     (3)

                        Unionin tuomioistuimen tuomio 7.10.2014, Saksa v. komissio, C-399/12, ECLI:EU:C:2014:2258, 64 kohta.

                     (4)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (5)

                        Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

                     (6)

                        Komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1).

    ---documentbreak---

               EUROOPAN KOMISSIO
            Bryssel 4.6.2019
            COM(2019) 246 final
            LIITE
            asiakirjaan
            EhdotusNEUVOSTON PÄÄTÖKSEKSI
            kansainvälisessä viinijärjestössä (OIV) Euroopan unionin puolesta otettavasta kannasta

               LIITE

               Vaiheen 7 päätöslauselmaluonnokset, joista äänestetään heinäkuussa 2019 pidettävässä OIV:n yleiskokouksessa

                        Päätöslauselman viite

                        Vaihe

                        Nimi

                        OENO-MICRO 16-594A

                        7

                        Luonnonvaraisten mikro-organismien hävittäminen viinirypäleistä ja rypäleen puristemehusta jaksottaisella  korkeapaineprosessilla (HHP-käsittely)

                        OENO-MICRO 17-611

                        7

                        Happamuuden vähentäminen maitohappobakteerien avulla

                        OENO-TECHNO 15-586

                        7

                        OIV:n asettaman karboksimetyyliselluloosan raja-arvon tarkistaminen

                        OENO-TECHNO 17-612

                        7

                        Tanniinin lisäämistä rypäleen puristemehuun koskevan viininvalmistusmenetelmän ajantasaistaminen

                        OENO-TECHNO 17-613

                        7

                        Tanniinin lisäämistä viiniin koskevan viininvalmistusmenetelmän ajantasaistaminen

                        OENO-TECHNO 17-616

                        7

                        Fenolisten ja/tai aromaattisten yhdisteiden uuttaminen viinirypäleistä ultraääntä käyttäen

                        OENO-TECHNO 18-633

                        7

                        Osion 2.3.2 tarkistaminen Käymisen aktivaattorit: selluloosa elintarvikkeissa (vaihe 3)

                        OENO-SPECIF 17-617

                        7

                        Kolloidista silikonidioksidia koskevan monografian ja viininvalmistusmenetelmien kansainvälisen käytännesäännöstön asiaa koskevien sivujen ajantasaistaminen

                        OENO-SPECIF 18-646

                        7

                        Kaliumvetysulfiittia koskevan osion E-COEI-1-POTBIS ajantasaistaminen

                        OENO-SPECIF 18-650

                        7

                        Muna-albumiinia koskevan osion F-COEI-1-OEUALB tarkistaminen  –  muna-albumiinin kuiva-ainepitoisuus ja pH

                        OENO-SCMA 16-596

                        7

                        Viinien sisältämien ftalaattien määritysmenetelmän vahvistaminen (OIV-OENO 477-2013)

                        OENO-SCMA 17-619

                        7

                        Viinien sisältämän kaliumpolyaspartaatin määritysmenetelmä korkean erotuskyvyn nestekromatografialla yhdessä fluoresenssidetektorin kanssa.

                        OENO-SCMA 17-621

                        7

                        Etikkahapon määrittäminen viineissä automaattisella entsymaattisella menetelmällä

                        OENO-SCMA 17-622

                        7

                        D-glukonihapon määrittäminen viineissä ja rypäleen puristemehuissa entsymaattisella menetelmällä

                        OENO-SCMA 18-638

                        7

                        Viinin lyijypitoisuuden raja-arvon tarkistaminen (vaihe 3)


               EUROOPAN KOMISSIO
            Bryssel 25.7.2019
            COM(2019) 347 final
            2019/0159(NLE)
            Ehdotus
            NEUVOSTON PÄÄTÖS
            Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee sovittelun työjärjestyksen, välimiesmenettelyn työjärjestyksen ja välimiehiä koskevien menettelysääntöjen hyväksymistä

               PERUSTELUT

               1.Ehdotuksen kohde

               Tämä ehdotus koskee päätöstä Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella, jäljempänä ’sopimus’
                  1
               , perustetussa talouskumppanuussopimuskomiteassa Euroopan unionin, jäljempänä ’unioni’, puolesta otettavan kannan vahvistamisesta, silloin kun tämän komitean on määrä vahvistaa sovittelun työjärjestys, välimiesmenettelyn työjärjestys ja välimiehiä koskevat menettelysäännöt.

               2.Ehdotuksen tausta

               2.1.EU:n ja Keski-Afrikan ensivaiheen talouskumppanuussopimus

                  Sopimuksen tarkoituksena on vahvistaa ensivaiheen puitteet Cotonoun sopimuksen mukaiselle täysimääräiselle alueelliselle talouskumppanuussopimukselle. Keski-Afrikka-osapuoli koostuu toistaiseksi Kamerunin tasavallasta. Sopimusta on sovellettu väliaikaisesti 4. elokuuta 2014 alkaen.

               2.2.Talouskumppanuussopimuskomitea

                  Talouskumppanuussopimuskomitea on sopimuksen yhteinen institutionaalinen elin. Sopimuksen 92 artiklassa määrätään, että talouskumppanuussopimuskomitea vastaa kaikkien sopimuksen piiriin kuuluvien alojen hallinnoinnista ja kaikkien sopimuksessa mainittujen tehtävien toteuttamisesta. Talouskumppanuussopimuskomitea tekee päätöksensä yksimielisesti. Talouskumppanuussopimuskomitean toiminta selostetaan sen työjärjestyksessä
                     2
                  .

               2.3.Suunniteltu talouskumppanuussopimuskomitean säädös

                  Talouskumppanuussopimuskomitean on määrä hyväksyä [päivämäärä] pidettävässä viidennessä kokouksessaan päätös riitojenratkaisuun sovellettavista menettelyistä, jäljempänä ’suunniteltu säädös’.

                  Sopimuksen 80 artiklan 1 kohdan mukaan ”3 luvussa määrättyihin riitojenratkaisumenettelyihin sovelletaan työjärjestystä ja menettelysääntöjä, jotka talouskumppanuussopimuskomitea hyväksyy. ”

                  Sopimuksen 88 artiklan mukaan ”talouskumppanuussopimuskomitea voi päättää tämän osaston ja sen liitteiden muuttamisesta. ”

                  Suunnitellun säädöksen tarkoituksena on vahvistaa säännöt ja menettelyt sopimuksen VI osastossa määrättyjen toimenpiteiden täytäntöönpanemiseksi osapuolten välisten riitojen estämistä ja ratkaisemista varten. Näiden sääntöjen hyväksyminen on olennainen osa riitojen estämistä ja ratkaisemista koskeviin sopimuksen määräyksiin liittyvän toimintakehyksen viimeistelyä.

               3.Unionin puolesta otettava kanta

                  Tässä ehdotuksessa neuvoston päätökseksi määritetään Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella, jäljempänä ’sopimus’, perustetussa talouskumppanuussopimuskomiteassa unionin puolesta otettava kanta, silloin kun tämän komitean on määrä vahvistaa sovittelun työjärjestys, välimiesmenettelyn työjärjestys ja välimiehiä koskevat menettelysäännöt.

                  Sopimuspuolet ovat hyväksyneet tämän päätösluonnoksen, joka parafoitiin talouskumppanuussopimuskomitean neljännessä kokouksessa 18.–19. helmikuuta 2019. Päätösluonnos on Euroopan unionin päätöksentekomenettelyt huomioon ottaen tarkoitus hyväksyä talouskumppanuussopimuskomitean seuraavassa kokouksessa, joka on määrä pitää vuoden 2019 lopussa.

                  Tämä päätös on välttämätön, jotta sopimuksen VI osaston määräyksiä, jotka koskevat riitojen estämistä ja ratkaisemista, voidaan soveltaa ja näin ollen varmistaa, että sopimus pannaan asianmukaisesti täytäntöön.

               4.Oikeusperusta

               4.1.Menettelyllinen oikeusperusta

               4.1.1.Periaatteet

                  Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

                  Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                     3
                  .

               4.1.2.Soveltaminen tässä asiassa

                  Talouskumppanuussopimuskomitea on sopimuksella – Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella – perustettu elin.

                  Säädös, joka talouskumppanuussopimuskomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 80 ja 88 artiklan mukaisesti.

                  Suunnitellulla säädöksellä ei täydennetä eikä muuteta sopimuksen institutionaalisia rakenteita.

                  Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

                  SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen tässä asiassa

                  Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan. Sen vuoksi ehdotetun päätöksen aineellisena oikeusperustana on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.

               2019/0159 (NLE)

               Ehdotus

               NEUVOSTON PÄÄTÖS

               Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee sovittelun työjärjestyksen, välimiesmenettelyn työjärjestyksen ja välimiehiä koskevien menettelysääntöjen hyväksymistä

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen, jäljempänä ’SEUT’, ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan yhteisön ja sen jäsenvaltioiden sekä Keski-Afrikka-osapuolen välisen ensivaiheen talouskumppanuussopimuksen, jäljempänä ’sopimus’
                  4
               ,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus tehtiin Euroopan unionin, jäljempänä ’unioni’, puolesta päätöksellä 2009/152/EY
                  5
               , ja sitä on sovellettu väliaikaisesti 4 päivästä elokuuta 2014.

               (2)Sopimuksen 80 artiklan 1 kohdan mukaisesti talouskumppanuussopimuskomitea laatii työjärjestyksen ja menettelysäännöt.

               (3)Sopimuksen 88 artiklan mukaan talouskumppanuussopimuskomitea voi päättää sopimuksen VI osaston ja sen liitteiden muuttamisesta.

               (4)Talouskumppanuussopimuskomitean on määrä hyväksyä [päivämäärä] pidettävässä vuosikokouksessaan päätös, jossa vahvistetaan sovittelun ja välimiesmenettelyn työjärjestykset sekä välimiehiä koskevat menettelysäännöt.

               (5)Koska päätös sitoo unionia, on aiheellista vahvistaa unionin puolesta talouskumppanuussopimuskomiteassa esitettävä kanta,

               ON HYVÄKSYNYT TÄMÄN PÄÄTÖKSEN:

               1 artikla

               Talouskumppanuussopimuskomiteassa unionin puolesta esitettävä kanta perustuu tämän päätöksen liitteenä olevaan luonnokseen talouskumppanuussopimuskomitean päätökseksi työjärjestyksistä ja menettelysäännöistä.

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 57, 28.2.2009 s. 2.

                     (2)

                        EUVL L 17, 21.1.2017, s. 46.

                     (3)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        EUVL L 57, 28.2.2009 s. 2.

                     (5)

                        EUVL L 57, 28.2.2009 s. 1.

    ---documentbreak---

               EUROOPAN KOMISSIO
            Bryssel 25.7.2019
            COM(2019) 347 final
            LIITE
            ehdotukseen
            Neuvoston päätös
            Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee sovittelun työjärjestyksen, välimiesmenettelyn työjärjestyksen ja välimiehiä koskevien menettelysääntöjen hyväksymistä

               LIITE

               Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksella perustetun
                  TALOUSKUMPPANUUSSOPIMUSKOMITEAN PÄÄTÖS N:o .../2019,

               annettu xx/2019,

               sovittelun työjärjestyksestä, välimiesmenettelyn työjärjestyksestä ja välimiehiä koskevista menettelysäännöistä

               TALOUSKUMPPANUUSSOPIMUSKOMITEA, joka

               ottaa huomioon Euroopan yhteisön ja sen jäsenvaltioiden sekä Keski-Afrikka-osapuolen välisen ensivaiheen talouskumppanuussopimuksen, jäljempänä ’sopimus’, joka allekirjoitettiin Brysselissä 15 päivänä tammikuuta 2009 ja jota on sovellettu väliaikaisesti 4 päivästä elokuuta 2014, ja erityisesti sen 80 artiklan 1 kohdan ja 88 artiklan,

               sekä katsoo seuraavaa:

               1)Sopimuksen ja tämän päätöksen mukaan Keski-Afrikka-osapuoli muodostuu Kamerunin tasavallasta.

               2)Sopimuksen 80 artiklan 1 kohdassa määrätään, että talouskumppanuussopimuskomitea hyväksyy VI osaston (”Riitojen estäminen ja ratkaiseminen”) 3 luvussa (”Riitojen ratkaisumenettelyt”) tarkoitetut riitojenratkaisumenettelyt ja välimiehiä koskevat menettelysäännöt.

               3)Sopimuksen 88 artiklan mukaan talouskumppanuussopimuskomitea voi päättää VI osaston (”Riitojen estäminen ja ratkaiseminen”) ja sen liitteiden muuttamisesta,

               ON PÄÄTTÄNYT SEURAAVAA:

               1 artikla

               Sovittelun työjärjestys vahvistetaan tämän päätöksen liitteessä I sopimuksen liitteeksi IV.

               Välimiesmenettelyn työjärjestys vahvistetaan tämän päätöksen liitteessä II sopimuksen liitteeksi V.

               Välimiehiä koskevat menettelysäännöt vahvistetaan tämän päätöksen liitteessä III sopimuksen liitteeksi VI.

               Mainitut työjärjestykset ja menettelysäännöt eivät rajoita sopimuksessa määrättyjen tai talouskumppanuussopimuskomitean hyväksymien erityisten sääntöjen soveltamista.

               2 artikla

               Tämä päätös tulee voimaan päivänä, jona se allekirjoitetaan.

               Tehty xxx, xxx

                        Kamerunin tasavallan puolesta

                        Euroopan unionin puolesta

                        Alamine Ousmane MEY

                        Cecilia MALMSTRÖM

               LIITE I

               SOVITTELUN TYÖJÄRJESTYS

               1 artikla

               Soveltamisala

               1.Tämän työjärjestyksen säännöt täydentävät ja täsmentävät Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimusta ja erityisesti sen 69 artiklaa (”Sovittelu”).

               2.Seuraavien sääntöjen tarkoituksena on antaa osapuolille mahdollisuus ratkaista osapuolten väliset riidat yhteisesti sovitulla ratkaisulla kattavan ja nopean sovittelumenettelyn avulla.

               3.Tässä työjärjestyksessä sovittelulla tarkoitetaan mitä tahansa menettelyä, jossa osapuolet pyytävät avukseen sovittelijaa päästäkseen sovintoratkaisuun riita-asiassa, riippumatta siitä, mitä nimitystä kyseisestä menettelystä käytetään.

               2 artikla

               Menettelyn aloittaminen

               1.Osapuoli voi milloin tahansa pyytää kirjallisesti, että osapuolet aloittavat sovittelumenettelyn. Pyynnön on oltava riittävän yksityiskohtainen, jotta siitä käy selvästi ilmi valituksen tehneen osapuolen havaitsemat ongelmat. Siinä on

               a)yksilöitävä kyseessä oleva toimenpide;

               b)annettava ilmoitus väitetyistä kielteisistä vaikutuksista, joita valituksen tehneen osapuolen näkemyksen mukaan toimenpiteellä on tai tulee olemaan osapuolten välisessä kaupassa;

               c)selostettava, miten nämä vaikutukset valituksen tehneen osapuolen näkemyksen mukaan liittyvät kyseessä olevaan toimenpiteeseen.

               2.Sovittelumenettely voidaan aloittaa vain osapuolten yhteisellä sopimuksella. Kun osapuoli pyytää sovittelua 1 kohdan mukaisesti, toinen osapuoli harkitsee pyyntöä ja esittää kirjallisen vastauksen 5 päivän kuluessa pyynnön vastaanottamisesta. Muussa tapauksessa pyyntö katsotaan hylätyksi.

               3 artikla

               Sovittelijan valinta

               1.Osapuolet valitsevat sovittelijan yhteisellä sopimuksella sovittelumenettelyn alussa viimeistään 15 päivän kuluttua sovittelupyyntöön annetun vastauksen vastaanottamisesta.

               2.Sovittelija ei saa olla kummankaan osapuolen kansalainen, elleivät osapuolet toisin sovi.

               3.Sovittelijan on vahvistettava kirjallisesti riippumattomuutensa ja puolueettomuutensa sekä olevansa käytettävissä sovittelumenettelyn varmistamiseksi.

               4.Sovittelijan on noudatettava välimiehiin sovellettavia menettelysääntöjä tarvittavin mukautuksin.

               4 artikla

               Sovittelumenettelyn kulku

               1.Sovittelija auttaa puolueettomasti ja avoimesti osapuolia selventämään kyseessä olevaa toimenpidettä ja sen mahdollisia kauppavaikutuksia sekä pääsemään sovintoratkaisuun asiassa.

               2.Sovittelija voi päättää asianmukaisimmasta tavasta selventää kyseessä olevaa toimenpidettä ja sen mahdollisia kauppaan liittyviä vaikutuksia. Sovittelija voi esimerkiksi järjestää osapuolten välisiä kokouksia, kuulla osapuolia yhdessä tai erikseen, pyytää alan asiantuntijoilta ja sidosryhmiltä apua tai kuulla niitä ja antaa osapuolille niiden mahdollisesti pyytämää lisätukea. Sovittelijan on kuitenkin kuultava osapuolia ennen avun pyytämistä alan asiantuntijoilta ja sidosryhmiltä ja ennen niiden kuulemista. Jos sovittelija haluaa pitää kokouksen tai keskustelun toisen osapuolen ja/tai sen neuvonantajan kanssa erikseen, hänen on ilmoitettava asiasta toiselle osapuolelle etukäteen tai mahdollisimman pian toisen osapuolen kanssa pidetyn kokouksen tai yksipuolisen yhteydenpidon jälkeen.

               3.Sovittelija voi tarjota neuvoja ja ehdottaa osapuolille ratkaisua, jonka ne voivat hyväksyä tai hylätä, tai osapuolet voivat sopia erilaisesta ratkaisusta. Sovittelija ei saa kuitenkaan antaa neuvoja tai esittää näkemyksiä siitä, onko kyseessä oleva toimenpide tämän sopimuksen mukainen.

               4.Menettely toteutetaan sen osapuolen alueella, jolle pyyntö osoitettiin, tai osapuolten yhteisestä sopimuksesta missä tahansa muualla tai millä tahansa muulla tavalla.

               5.Osapuolet pyrkivät pääsemään sovintoratkaisuun 60 päivän kuluessa sovittelijan nimittämisestä. Ennen lopullista ratkaisua osapuolet voivat harkita väliaikaisten ratkaisujen mahdollisuutta, erityisesti jos toimenpiteet liittyvät pilaantuviin tavaroihin.

               6.Ratkaisu voidaan hyväksyä talouskumppanuussopimuskomitean päätöksellä. Yhteisesti sovitut ratkaisut asetetaan yleisön saataville, jolleivät osapuolet toisin päätä. Yleisölle ilmoitettu versio ei kuitenkaan saa sisältää tietoja, jotka jompikumpi osapuoli katsoo luottamuksellisiksi.

               7.Osapuolten pyynnöstä sovittelija antaa osapuolille kirjallisesti raporttiluonnoksen, jossa on tiivistelmä menettelyn kohteena olevasta toimenpiteestä ja menettelyn seurauksena mahdollisesti saavutetusta sovintoratkaisusta, myös mahdollisista tilapäisistä ratkaisuista. Sovittelijan on annettava osapuolille 15 päivää aikaa esittää huomautuksensa raporttiluonnoksesta. Osapuolten määräajassa antamia huomautuksia tarkasteltuaan sovittelija antaa lopullisen kirjallisen raportin osapuolille 15 päivän kuluessa. Tällaiseen tosiseikkoihin pohjautuvaan raporttiin ei saa sisältyä minkäänlaista sopimuksen tulkintaa.

               5 artikla

               Sovittelumenettelyn päättäminen

               Menettely päättyy

               a)osapuolten sovintoratkaisuun ratkaisun hyväksymispäivänä;

               b)sovittelijan osapuolia kuultuaan tekemällä kirjallisella ilmoituksella siitä, että sovittelua ei enää kannata jatkaa, tällaisen ilmoituksen antamispäivänä;

               c)osapuolen kirjallisella ilmoituksella, jonka tämä tekee tarkasteltuaan sovittelumenettelyssä esitettyjä sovintoratkaisuja ja sovittelijan mahdollisesti antamia neuvoja ja ehdotuksia, tällaisen ilmoituksen antamispäivänä. Tällaista ilmoitusta ei voi tehdä ennen tämän työjärjestyksen 4 artiklan 5 kohdassa tarkoitetun määräajan päättymistä;

               d)osapuolten yhteisestä sopimuksesta missä tahansa menettelyn vaiheessa kyseisen sopimuksen tekopäivänä.

               6 artikla

               Sovintoratkaisun täytäntöönpano

               1.Jos osapuolet ovat sopineet ratkaisusta, molempien osapuolten on toteutettava tarvittavat toimenpiteet sen täytäntöön panemiseksi sovitussa aikataulussa.

               2.Täytäntöön panevan osapuolen on sovitussa aikataulussa ilmoitettava toiselle osapuolelle kirjallisesti kaikista sovintoratkaisun täytäntöön panemiseksi toteutetuista toimenpiteistä.

               7 artikla

               Luottamuksellisuus ja suhde riitojen ratkaisuun

               1.Kaikki sovittelua koskevat tiedot on pidettävä luottamuksellisina, paitsi jos laki vaatii niiden julkistamista tai niiden julkistaminen on tarpeen sovittelun tuloksena syntyvän sopimuksen täytäntöönpanemiseksi.

               2.Rajoittamatta tämän työjärjestyksen 4 artiklan 6 kohdan soveltamista kaikki menettelyn vaiheet, mukaan luettuina kaikki neuvot ja ehdotetut ratkaisut, ovat luottamuksellisia, elleivät osapuolet toisin sovi. Osapuoli voi kuitenkin julkistaa sen, että sovittelu on käynnissä. Salassapitovelvollisuus ei koske tosiseikkoja, jotka ovat jo julkisia.

               3.Sovittelumenettelyllä ei rajoiteta tässä sopimuksessa tai missä tahansa muussa sopimuksessa vahvistettujen riitojenratkaisua koskevien määräysten mukaisia osapuolten oikeuksia ja velvollisuuksia.

               4.Neuvotteluja ei tarvitse käydä ennen sovittelumenettelyn aloittamista. Yleensä osapuoli kuitenkin käyttää hyväkseen tämän sopimuksen muita asianomaisia yhteistyötä tai neuvotteluja koskevia määräyksiä ennen sovittelumenettelyn aloittamista.

               5.Osapuoli ei voi muiden tämän sopimuksen tai minkään muun sopimuksen mukaisten riitojenratkaisumenettelyjen yhteydessä käyttää tai esittää todisteena eikä välimiespaneeli saa ottaa huomioon

               a)toisen osapuolen sovittelumenettelyn aikana esittämiä kantoja tai tämän työjärjestyksen 4 artiklan 1 ja 2 kohdan nojalla kerättyjä tietoja;

               b)sitä seikkaa, että toinen osapuoli on ilmoittanut olevansa valmis hyväksymään sovittelun kohteena olevaa toimenpidettä koskevan ratkaisun;

               c)sovittelijan antamia neuvoja tai tekemiä ehdotuksia.

               6.Jolleivät osapuolet toisin sovi, sovittelija ei saa toimia tämän sopimuksen tai WTO-sopimuksen alaisessa riitojenratkaisumenettelyssä paneelin jäsenenä samassa asiassa, jossa hän on ollut sovittelijana.

               8 artikla

               Välimiesmenettelyn työjärjestyksen soveltaminen

               Välimiesmenettelyn työjärjestyksen 3 artiklaa (”Tiedoksianto”, rajoittamatta kuitenkaan 4 artiklan 2 kohdan soveltamista), 15 artiklaa (”Kustannukset”), 16 artiklaa (”Menettelyn, käännösten ja tulkkauksen työkieli”) ja 17 artiklaa (”Määräaikojen laskeminen”) sovelletaan soveltuvin osin.

               9 artikla

               Tarkistaminen

               Viiden vuoden kuluttua tämän päätöksen voimaantulosta osapuolet neuvottelevat tarpeesta muuttaa tätä sovittelujärjestelmää siitä saatujen kokemusten perusteella ja ottaen huomioon mahdollisen vastaavan järjestelmän kehittämisen WTO:ssa.

               LIITE II

               VÄLIMIESMENETTELYN TYÖJÄRJESTYS

               1 artikla

               Määritelmät

               Tässä työjärjestyksessä tarkoitetaan

               neuvonantajalla: luonnollista henkilöä, jonka osapuoli on palkannut neuvomaan tai avustamaan itseään välimiesmenettelyssä;

               välimiespaneelilla: sopimuksen 71 artiklan mukaisesti perustettua paneelia;

               välimiehellä: sopimuksen 71 artiklan mukaisesti perustetun välimiespaneelin jäsentä;

               avustajalla: luonnollista henkilöä, joka välimiehen toimeksiannon mukaisesti suorittaa tutkimuksia tai avustaa välimiestä;

               päivällä: kalenteripäivää, jollei toisin mainita;

               osapuolen edustajalla: osapuolen ministeriön, viraston tai muun julkisen elimen nimeämää työntekijää tai luonnollista henkilöä, joka edustaa osapuolta tähän sopimukseen liittyvässä riidassa;

               valituksen kohteena olevalla osapuolella: osapuolta, jonka väitetään rikkovan tämän sopimuksen 67 artiklassa tarkoitettuja määräyksiä;

               valituksen tehneellä osapuolella: osapuolta, joka pyytää välimiespaneelin asettamista sopimuksen 70 artiklan mukaisesti.

               2 artikla

               Soveltamisala

               1.Tämän työjärjestyksen säännöt täydentävät ja täsmentävät Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimusta ja erityisesti sen 70 artiklaa ja sitä seuraavia artikloja (”Välimiesmenettely”).

               2.Seuraavien sääntöjen tarkoituksena on antaa osapuolille mahdollisuus ratkaista osapuolten väliset riidat yhteisesti sovitulla ratkaisulla välimiesmenettelyn avulla.

               3.Kaikki osapuolet voivat turvautua välimiesmenettelyyn Euroopan yhteisön ja sen jäsenvaltioiden sekä Keski-Afrikka-osapuolen ensivaiheen talouskumppanuussopimuksen täytäntöönpanon yhteydessä osapuolten välisten riitojen ratkaisemiseksi.

               3 artikla

               Tiedoksianto

               1.Kaikki pyynnöt, ilmoitukset, kirjalliset lausumat tai muut asiakirjat, jotka on laatinut

               a)välimiespaneeli, lähetetään molemmille osapuolille samanaikaisesti;

               b)jompikumpi osapuolista ja jotka on osoitettu välimiespaneelille, toimitetaan jäljennöksenä samaan aikaan toiselle osapuolelle; ja

               c)jompikumpi osapuolista ja jotka on osoitettu toiselle osapuolelle, toimitetaan jäljennöksenä samaan aikaan välimiespaneelille tarpeen mukaan.

               2.Kaikki tämän artiklan 1 kohdassa tarkoitetut ilmoitukset on tehtävä sähköpostitse tai tarvittaessa muulla televiestintävälineellä, jolla asiakirjan lähettämisestä jää tosite. Jollei toisin todisteta, tällainen ilmoitus katsotaan toimitetuksi sen lähettämispäivänä.

               3.Kaikki ilmoitukset on osoitettava Euroopan unionin komission kauppapolitiikan pääosastolle sekä talouskumppanuussopimuksen täytäntöönpanosta vastaavalle Kamerunin ministeriölle.

               4.Pyynnöissä, ilmoituksissa, kirjallisissa lausumissa tai muissa välimiesmenettelyyn liittyvissä asiakirjoissa olevat vähäiset kirjoitusvirheet voidaan oikaista toimittamalla uusi asiakirja, johon muutokset on merkitty selvästi.

               5.Jos asiakirjan toimittamiselle asetettu viimeinen määräpäivä osuu viralliselle vapaapäivälle Keski-Afrikka-osapuolen alueella tai Euroopan unionissa, asiakirja voidaan toimittaa seuraavana arkipäivänä. Mitään asiakirjoja, ilmoituksia tai pyyntöjä ei katsota vastaanotetuksi virallisena vapaapäivänä.

               6.Sen mukaan, mitä riidanalaiset määräykset koskevat, kaikista talouskumppanuussopimuskomitealle tämän työjärjestyksen mukaisesti osoitetuista pyynnöistä ja ilmoituksista on toimitettava jäljennös myös muille asianomaisille institutionaalisille elimille.

               4 artikla

               Välimiesten nimittäminen

               1.Jos välimies valitaan sopimuksen 71 artiklan mukaisesti arvalla, talouskumppanuussopimuskomitean puheenjohtaja tai tämän edustaja ilmoittaa viipymättä osapuolille arvonnan päivämäärästä, kellonajasta ja paikasta.

               2.Osapuolet ovat läsnä arvonnassa.

               3.Talouskumppanuussopimuskomitean puheenjohtaja tai tämän edustaja ilmoittaa kullekin valitulle henkilölle kirjallisesti nimeämisestä toimimaan välimiehenä. Kunkin henkilön on vahvistettava molemmille osapuolille viiden (5) päivän kuluessa siitä, kun hänelle on ilmoitettu nimityksestä, olevansa käytettävissä välimiespaneelin jäseneksi.

               4.Jos sopimuksen 85 artiklassa tarkoitettua luetteloa ei ole laadittu tai jos se ei sisällä riittävästi nimiä silloin kun sopimuksen 71 artiklan 2 kohdan mukainen pyyntö tehdään, välimiehet valitsee talouskumppanuussopimuskomitean puheenjohtajan arvalla niiden henkilöiden joukosta, joita joko toinen tai molemmat osapuolet ovat virallisesti ehdottaneet ja jotka täyttävät sopimuksen 85 artiklan 2 kohdassa tarkoitetut edellytykset.

               5 artikla

               Osapuolten ja välimiespaneelin väliset neuvottelut

               1.Jolleivät osapuolet toisin sovi, ne kokoontuvat välimiespaneelin kanssa seitsemän (7) päivän kuluessa sen asettamisesta määrittääkseen osapuolten tai välimiespaneelin tarpeellisiksi katsomat asiat, kuten

               a)välimiehille maksettavat palkkiot ja kulukorvaukset, joiden on oltava WTO:n normien mukaiset;

               b)kunkin välimiehen avustajan palkkio, jonka kokonaismäärä on enintään 50 prosenttia kyseisen välimiehen palkkioista;

               c)menettelyn aikataulu.

               Välimiehet ja osapuolten edustajat voivat osallistua tähän kokoukseen myös puhelin- tai videoyhteyden kautta.

               2.Jolleivät osapuolet viiden (5) päivän kuluessa välimiespaneelin perustamisesta toisin sovi, välimiespaneelin tehtävänä on

               ”tarkastella sopimuksen asianomaisten määräysten perusteella välimiespaneelin perustamista koskevassa pyynnössä tarkoitettua asiaa ja päättää, onko tarkasteltavana oleva toimenpide sopimuksen 67 artiklassa tarkoitettujen määräysten mukainen, sekä antaa tuomio sopimuksen 73, 83 ja 84 artiklan mukaisesti. ”

               3.Osapuolet ilmoittavat sovituista tehtävistä välimiespaneelille kolmen (3) päivän kuluessa siitä, kun niistä on sovittu.

               6 artikla

               Kirjalliset lausumat

               Valituksen tehneen osapuolen on toimitettava ensimmäinen kirjallinen lausumansa kahdenkymmenen (20) päivän kuluessa välimiespaneelin asettamispäivästä. Valituksen kohteena olevan osapuolen on toimitettava kirjallinen vastineensa 20 päivän kuluessa ensimmäisen kirjallisen lausuman toimittamispäivästä.

               7 artikla

               Välimiespaneelien työ

               1.Välimiespaneelin puheenjohtaja toimii puheenjohtajana kaikissa paneelin kokouksissa. Välimiespaneeli voi valtuuttaa puheenjohtajan tekemään hallinnollisia ja menettelytapapäätöksiä kyseessä olevalla alalla.

               2.Istuntoihin on osallistuttava henkilökohtaisesti. Jollei sopimuksessa tai tässä työjärjestyksessä toisin määrätä ja rajoittamatta tämän työjärjestyksen 9 artiklan 5 kohdan soveltamista, välimiespaneeli voi hoitaa muita tehtäviään erilaisin välinein kuten puhelimitse, faksitse tai tietokoneyhteyksin.

               3.Ainoastaan välimiehet voivat osallistua välimiespaneelin päätösneuvotteluun, mutta välimiespaneeli voi sallia avustajiensa läsnäolon päätösneuvottelussa.

               4.Tuomioiden laatiminen on yksinomaan välimiespaneelin vastuulla eikä sitä saa siirtää muille.

               5.Jos ilmenee menettelytapakysymys, joka ei kuulu sopimuksen VI osaston (”Riitojen estäminen ja ratkaiseminen”) soveltamisalaan, välimiespaneeli voi osapuolia kuultuaan hyväksyä asianmukaisen menettelyn, joka on yhteensopiva kyseisten määräysten kanssa ja jolla varmistetaan osapuolten yhdenvertainen kohtelu.

               6.Jos välimiespaneeli katsoo, että on tarpeen muuttaa jotakin menettelyssä noudatettavaa, muuta kuin sopimuksen VI osastossa (”Riitojen estäminen ja ratkaiseminen”) vahvistettua määräaikaa tai tehdä muita menettelyyn liittyviä tai hallinnollisia mukautuksia, sen on ilmoitettava osapuolille kirjallisesti muutoksen tai mukautuksen syistä ja tarvittavasta määräajasta tai mukautuksesta. Välimiespaneeli voi hyväksyä tällaisen muutoksen tai mukautuksen osapuolia kuultuaan.

               7.Välimiespaneeli voi osapuolen pyynnöstä muuttaa menettelyyn sovellettavia määräaikoja varmistaen samalla, että osapuolia kohdellaan yhdenvertaisesti.

               8.Paneelin on osapuolten yhteisestä pyynnöstä keskeytettävä menettely milloin tahansa osapuolten sopimaksi ajanjaksoksi, joka ei ylitä kahtatoista (12) perättäistä kuukautta. Paneeli aloittaa menettelyn uudestaan milloin tahansa osapuolten yhteisestä kirjallisesta pyynnöstä tai sovitun keskeyttämisajan päätyttyä jommankumman sopimuspuolen kirjallisesta pyynnöstä. Pyyntö on annettava tiedoksi paneelin puheenjohtajalle ja tarvittaessa toiselle osapuolelle. Jos paneelimenettely on ollut keskeytettynä yli kahdentoista (12) perättäisen kuukauden ajan, paneelin perustamisvaltuutus raukeaa ja paneelimenettely lopetetaan. Osapuolet voivat milloin tahansa päättää paneelimenettelyn päättämisestä. Osapuolet ilmoittavat tästä päätöksestä yhdessä välimiespaneelin puheenjohtajalle. Jos paneelimenettely keskeytetään, kyseeseen tulevia määräaikoja jatketaan menettelyn keskeyttämisajan keston verran.

               9.Välimiespaneelin työn lopettaminen ei rajoita osapuolten oikeuksia toisessa samaa asiaa koskevassa sopimuksen VI osaston (”Riitojen estäminen ja ratkaiseminen”) mukaisessa menettelyssä.

               8 artikla

               Välimiehen vaihtaminen

               1.Jos välimies ei kykene osallistumaan välimiesmenettelyyn, jättää tehtävänsä tai on korvattava toisella henkilöllä, uusi välimies valitaan sopimuksen 71 artiklan mukaisesti.

               2.Jos osapuoli katsoo, ettei välimies täytä menettelysäännöissä asetettuja vaatimuksia ja että hänet olisi tästä syystä vaihdettava, kyseinen osapuoli ilmoittaa asiasta toiselle osapuolelle viidentoista (15) päivän kuluessa siitä ajankohdasta, jona se sai tietoonsa seikat, joiden perusteella välimiehen voidaan katsoa toimineen menettelysääntöjen vastaisesti.

               3.Sopimuspuolet neuvottelevat keskenään viidentoista (15) päivän kuluessa. Osapuolten on ilmoitettava välimiehelle tämän väitetystä vaatimusten täyttämättä jättämisestä, ja ne voivat pyytää välimiestä toteuttamaan tarvittavia toimenpiteitä vaatimusten täyttämättä jättämisen korjaamiseksi. Jos ne niin sopivat, ne voivat myös erottaa välimiehen ja valita uuden välimiehen sopimuksen 71 artiklan 2 kohdan mukaista menettelyä noudattaen.

               4.Jos osapuolet eivät pääse yhteisymmärrykseen tarpeesta vaihtaa välimies, joka on muu kuin välimiespaneelin puheenjohtaja, kumpi tahansa osapuoli voi pyytää siirtämään asian välimiespaneelin puheenjohtajalle, jonka päätös asiassa on lopullinen.

               Jos puheenjohtaja pyynnön johdosta katsoo, että välimies ei täytä menettelysäännöissä asetettuja vaatimuksia, valitaan uusi välimies sopimuksen 71 artiklan 3 kohdan mukaisesti.

               5.Jos osapuolet eivät pääse yhteisymmärrykseen tarpeesta vaihtaa puheenjohtaja, kumpi tahansa osapuoli voi pyytää, että asian käsittely annetaan jollekin niistä jäljellä olevista henkilöistä, jotka ovat sopimuksen 85 artiklassa tarkoitetussa luettelossa henkilöistä, jotka on valittu toimimaan välimiespaneelin puheenjohtajana. Talouskumppanuussopimuskomitean puheenjohtaja valitsee kyseisen henkilön nimen arvalla. Näin valittu henkilö tekee päätöksen siitä, täyttääkö puheenjohtaja menettelysääntöjen vaatimukset. Päätös on lopullinen.

               Jos päätöksessä todetaan, ettei puheenjohtaja täytä menettelysäännöissä esitettyjä vaatimuksia, uusi puheenjohtaja valitaan sopimuksen 71 artiklan 3 kohdan mukaisesti.

               9 artikla

               Kuulemiset

               1.Osapuolia ja muita välimiehiä kuultuaan välimiespaneelin puheenjohtaja ilmoittaa osapuolille kuulemisen päivämäärästä, kellonajasta ja paikasta 5 artiklan 1 kohdan mukaisesti määritetyn aikataulun perusteella. Menettelyn logistisesta hallinnosta vastaavan osapuolen on asetettava tällaiset tiedot julkisesti saataville, jollei tämän työjärjestyksen 11 artiklasta muuta johdu.

               2.Jolleivät osapuolet toisin sovi, kuuleminen pidetään Brysselissä, jos valituksen tehnyt osapuoli on Keski-Afrikka-osapuoli, ja Yaoundéssa, jos valituksen tehnyt osapuoli on Euroopan unioni.

               3.Välimiespaneeli järjestää ylimääräisiä kuulemisia, jos osapuolet niin sopivat.

               4.Kaikkien välimiesten on oltava läsnä kuulemisen koko keston ajan.

               5.Seuraavat henkilöt voivat osallistua kuulemiseen riippumatta siitä, onko menettely avoin yleisölle vai ei:

               a)osapuolten edustajat;

               b)osapuolten neuvonantajat;

               c)hallintohenkilöstö, tulkit, kääntäjät ja istuntopöytäkirjojen laatijat;

               d)välimiesten avustajat;

               e)asiantuntijat, kuten välimiespaneeli on sopimuksen 81 artiklan mukaisesti päättänyt.

               6.Kummankin osapuolen on viimeistään viisi (5) päivää ennen kuulemista toimitettava välimiespaneelille ja toiselle osapuolelle luettelo luonnollisista henkilöistä, jotka esittävät kuulemisessa suullisia väitteitä tai selvityksiä kyseisen osapuolen puolesta, ja muista edustajista tai neuvonantajista, jotka osallistuvat kuulemiseen.

               7.Välimiespaneelin on varmistettava, että sekä valituksen tehneelle osapuolelle että valituksen kohteena olevalle osapuolelle annetaan yhtä paljon aikaa. Se järjestää kuulemisen seuraavalla tavalla:

               Väite

               a)
                     valituksen tehneen osapuolen väite;

               b)
                     valituksen kohteena olevan osapuolen väite;

               Vastaväite

               a)
                     valituksen tehneen osapuolen vastaus;

               b)
                     valituksen kohteena olevan osapuolen vastaväite.

               8.Välimiespaneeli voi esittää kysymyksiä kummalle tahansa osapuolelle missä tahansa kuulemisen vaiheessa.

               9.Välimiespaneeli laadituttaa kuulemisesta tarkan kirjallisen selostuksen, joka toimitetaan osapuolille kohtuullisen ajan kuluessa kuulemisen jälkeen. Osapuolet voivat esittää huomautuksensa kirjallisesta selostuksesta, ja välimiespaneeli voi tarkastella tällaisia huomautuksia.

               10.Kumpikin osapuoli voi toimittaa välimiehille ja toiselle osapuolelle kymmenen päivän (10) kuluessa kuulemisesta täydentävän kirjallisen lausuman kuulemisen aikana esille tulleista asioista.

               10 artikla

               Kirjalliset kysymykset

               1.Välimiespaneeli voi esittää milloin tahansa menettelyn aikana kirjallisia kysymyksiä jommallekummalle osapuolista tai niille molemmille. Kummankin osapuolen on saatava jäljennös kaikista välimiespaneelin esittämistä kysymyksistä.

               2.Kumpikin osapuoli myös toimittaa toiselle osapuolelle jäljennöksen välimiespaneelin kysymyksiin antamistaan kirjallisista vastauksista. Kummallekin osapuolelle on annettava tilaisuus toimittaa kirjallisia huomautuksia toisen osapuolen vastaukseen viiden (5) päivän kuluessa vastauksen saamisesta.

               11 artikla

               Avoimuus ja luottamuksellisuus

               1.Kummankin osapuolen ja välimiespaneelin on pidettävä luottamuksellisina toisen osapuolen välimiespaneelille toimittamia ja luottamuksellisiksi luokittelemia tietoja. Jos osapuolen välimiespaneelille toimittama lausuma sisältää luottamuksellisia tietoja, kyseinen osapuoli myös toimittaa lausumasta yleisölle julkistettavissa olevan ei-luottamuksellisen version viidentoista (15) päivän kuluessa.

               2.Mikään tässä työjärjestyksessä ei estä osapuolta julkistamasta yleisölle omaa kantaansa koskevia lausuntoja, kunhan se ei toisen osapuolen toimittamiin tietoihin viitatessaan paljasta toisen osapuolen luottamuksellisiksi luokittelemia tietoja.

               3.Välimiespaneeli kokoontuu suljetuin ovin silloin, kun osapuolen lausuma ja väitteet sisältävät liikesalaisuuksia. Osapuolten on huolehdittava siitä, että välimiespaneelin istunnot säilyvät luottamuksellisina, kun ne järjestetään suljetuin ovin.

               12 artikla

               Yksipuoliset yhteydet

               1.Välimiespaneeli ei saa tavata osapuolta tai ottaa yhteyttä osapuoleen, jos toinen osapuoli ei ole paikalla.

               2.Välimiehet eivät saa keskustella menettelyn kohteena olevaan asiaan liittyvistä seikoista osapuolen tai osapuolten kanssa muiden välimiesten poissa ollessa.

               13 artikla

               Amicus curiae -lausumat

               1.Osapuolen alueelle sijoittautuneet valtiosta riippumattomat henkilöt voivat toimittaa amicus curiae -lausumia välimiespaneelille seuraavien kohtien mukaisesti.

               2.Jolleivät osapuolet toisin sovi viiden (5) päivän kuluessa välimiespaneelin asettamisesta, välimiespaneeli voi ottaa vastaan oma-aloitteisesti toimitettuja kirjallisia lausumia edellyttäen, että ne on laadittu kymmenen (10) päivän kuluessa välimiespaneelin asettamisesta, että ne ovat enintään viidentoista (15) konekirjoitussivun mittaisia liitteineen ja että niillä on välitöntä merkitystä välimiespaneelin tarkasteltavana olevan asian kannalta.

               3.Lausumaan on sisällyttävä sen esittävän luonnollisen tai oikeushenkilön kuvaus sekä kuvaus tämän toiminnan luonteesta ja rahoituslähteestä, ja siinä on mainittava, mikä on kyseisen henkilön intressi välimiesmenettelyssä. Lausuma on laadittava osapuolten valitsemilla kielillä tämän työjärjestyksen 16 artiklan 1 ja 2 kohdan mukaisesti.

               4.Lausumat on toimitettava osapuolille, jotta nämä voivat esittää huomautuksensa. Osapuolet voivat kymmenen (10) päivän kuluessa lausuman toimittamisesta esittää huomautuksensa välimiespaneelille.

               5.Välimiespaneeli luettelee tuomiossaan kaikki vastaanottamansa lausumat, jotka ovat näiden sääntöjen mukaisia. Välimiespaneeli ei ole velvollinen käsittelemään tuomiossaan kyseisissä lausumissa esitettyjä väitteitä. Välimiespaneelin on ilmoitettava osapuolille kaikista tällaista lausumista, jotta ne voivat esittää huomautuksiaan.

               14 artikla

               Kiireelliset tapaukset

               Sopimuksen 73 artiklan 2 kohdassa tarkoitetuissa kiireellisissä tapauksissa välimiespaneeli, osapuolia kuultuaan, mukauttaa asianmukaisesti tässä työjärjestyksessä mainitut määräajat ja ilmoittaa osapuolille tällaisista mukautuksista.

               15 artikla

               Kustannukset

               1.Kumpikin osapuoli maksaa välimiesmenettelyyn osallistumisesta aiheutuvat kulunsa.

               2.Valituksen kohteena oleva osapuoli vastaa välimiesmenettelyn logistisesta hallinnosta, erityisesti kuulemisten järjestämisestä, jollei toisin sovita, ja se vastaa kaikista kuulemistilaisuuden logistisesta hallinnosta aiheutuvista kustannuksista. Osapuolet kuitenkin jakavat yhdessä ja tasapuolisesti muut välimiesmenettelystä aiheutuvat hallinnolliset kulut sekä välimiehille ja näiden avustajille maksettavat palkkiot ja kulukorvaukset.

               16 artikla

               Menettelyn, käännösten ja tulkkauksen työkieli

               1.Osapuolet pyrkivät sopimaan yhteisestä työkielestä välimiespaneelimenettelyä varten sopimuksen 71 artiklan 2 kohdassa tarkoitetun kuulemisen aikana ja viimeistään tämän työjärjestyksen 5 artiklan 1 kohdassa tarkoitetussa kokouksessa.

               2.Jos osapuolet eivät pääse sopimukseen yhteisestä työkielestä, kummankin osapuolen on järjestettävä kirjallisten lausumiensa kääntäminen toisen osapuolen valitsemalle kielelle, paitsi jos lausumat laaditaan jollakin talouskumppanuussopimuksen sopimuspuolille yhteisellä virallisella kielellä. Suullisten lausumien tulkkauksesta osapuolten valitsemille kielille vastaa valituksen kohteena oleva osapuoli edellyttäen, että osapuolet valitsevat jonkin sopimuspuolille yhteisen virallisen kielen. Jos toinen osapuoli valitsee jonkin muun kuin yhteisen virallisen kielen, suullisten lausumien tulkkauksesta vastaa kokonaan kyseinen osapuoli.

               3.Välimiespaneelin raportit ja välitystuomiot annetaan osapuolten valitsemalla yhdellä tai useammalla kielellä. Jos osapuolet eivät ole sopineet yhteisestä työkielestä, välimiespaneelin väliraportti, loppuraportti ja välitystuomiot annetaan jollakin sopimuksen sopimuspuolten yhteisistä virallisista kielistä.

               4.Välitystuomioiden kääntämisestä osapuolten valitsemalle kielelle tai valitsemille kielille mahdollisesti aiheutuvat kustannukset jaetaan tasan osapuolten kesken.

               5.Osapuolet voivat esittää huomautuksia tämän työjärjestyksen mukaisesti laadittujen asiakirjojen käännösten tarkkuudesta.

               6.Kumpikin osapuoli vastaa kirjallisten lausumiensa käännöskustannuksista.

               17 artikla

               Määräaikojen laskeminen

               Kaikkia sopimuksen VI osastossa (”Riitojen estäminen ja ratkaiseminen”) ja tässä työjärjestyksessä asetettuja määräaikoja, myös välimiespaneeleille välitystuomion tiedoksiantoa varten asetettuja määräaikoja, voidaan muuttaa osapuolten yhteisellä suostumuksella, ja ne lasketaan kalenteripäivinä alkaen sitä toimea tai tosiseikkaa seuraavasta päivästä, johon ne viittaavat, jollei toisin täsmennetä.

               18 artikla

               Muut menettelyt

               Tässä työjärjestyksessä mainitut määräajat on mukautettava välitystuomion antamisen erityisiin määräaikoihin sopimuksen 74–78 artiklan mukaisissa menettelyissä.

               LIITE III

               VÄLIMIEHIÄ KOSKEVAT MENETTELYSÄÄNNÖT

               1 artikla

               Määritelmät

               Näissä menettelysäännöissä tarkoitetaan

               välimiehellä: sopimuksen 71 artiklan mukaisesti perustetun välimiespaneelin jäsentä;

               avustajalla: luonnollista henkilöä, joka välimiehen toimeksiannon mukaisesti suorittaa tutkimuksia tai avustaa välimiestä;

               ehdokkaalla: henkilöä, jonka nimi on sopimuksen 85 artiklassa tarkoitetussa välimiesten luettelossa ja jonka valitsemista välimieheksi harkitaan sopimuksen 71 artiklan mukaisesti;

               sovittelijalla: luonnollista henkilöä, joka panee toimeen sovittelun sopimuksen 69 artiklan mukaisesti;

               henkilöstöllä: välimiehen osalta muita välimiehen ohjauksessa ja valvonnassa olevia luonnollisia henkilöitä kuin avustajia.

               2 artikla

               Perusperiaatteet

               1.Jokaisen välimiesehdokkaan on riitojenratkaisujärjestelmän luotettavuuden ja puolueettomuuden säilyttämiseksi tutustuttava näihin menettelysääntöihin. Hänen on

               a)oltava riippumaton ja puolueeton;

               b)vältettävä suoria tai välillisiä eturistiriitoja;

               c)vältettävä käyttäytymästä epäasianmukaisesti ja antamasta vaikutelmaa epäasianmukaisesta käyttäytymisestä tai puolueellisuudesta;

               d)noudatettava tiukkoja käyttäytymissääntöjä;

               e)huolehdittava, että hänen toimintaansa eivät vaikuta oman edun tavoittelu, ulkopuolinen painostus, poliittiset näkökohdat, julkiset vaatimukset, uskollisuus osapuolelle tai arvostelun pelko.

               2.Välimies ei saa suoraan eikä välillisesti sitoutua mihinkään velvoitteeseen eikä hyväksyä mitään etua, joka voisi jollakin tavalla estää tai näyttää estävän hänen tehtäviensä asianmukaisen suorittamisen.

               3.Välimies ei saa käyttää asemaansa välimiespaneelissa omien henkilökohtaisten etujensa ajamiseen. Välimiehen on vältettävä toimia, jotka voivat antaa vaikutelman siitä, että muilla on erityisasema vaikuttaa häneen.

               4.Välimies ei saa antaa aikaisempien tai nykyisten talous-, liike-, ammatti- tai henkilökohtaisten tai sosiaalisten suhteiden taikka niihin liittyvien velvollisuuksien vaikuttaa käytökseensä tai arvostelukykyynsä.

               5.Välimiehen on vältettävä sellaisia suhteita tai taloudellisia intressejä, jotka todennäköisesti vaikuttavat hänen puolueettomuuteensa tai joiden voidaan kohtuudella olettaa luovan vaikutelman epäasianmukaisesta käyttäytymisestä tai puolueellisuudesta.

               3 artikla

               Ilmoittamisvelvoitteet

               1.Ennen kuin ehdokkaan valinta välimieheksi voidaan vahvistaa sopimuksen 71 artiklan mukaisesti, ehdokkaan on ilmoitettava kaikki intressit, suhteet tai seikat, jotka todennäköisesti vaikuttavat hänen riippumattomuuteensa tai puolueettomuuteensa taikka joiden voidaan kohtuudella olettaa luovan vaikutelman epäasianmukaisesta käyttäytymisestä tai menettelyn puolueellisuudesta. Tämän vuoksi ehdokkaan on kaikin kohtuullisesti toteutettavissa olevin toimin pyrittävä selvittämään kyseiset intressit, suhteet ja seikat, mukaan lukien taloudelliset ja ammatilliset intressit tai työ- tai perhesuhteisiin liittyvät intressit.

               2.Tämän artiklan 1 kohdan mukainen ilmoittamisvelvollisuus on jatkuva velvollisuus, joka edellyttää välimieheltä kaikkien, menettelyn missä tahansa vaiheessa mahdollisesti esille tulevien intressien, suhteiden ja seikkojen ilmoittamista.

               3.Ehdokkaan tai välimiehen on ilmoitettava talouskumppanuussopimuskomitealle osapuolten tarkasteltaviksi kaikki näiden menettelysääntöjen todellisia tai mahdollisia rikkomuksia koskevat seikat heti, kun ne tulevat hänen tietoonsa.

               4 artikla

               Välimiesten tehtävät

               1.Hyväksyttyään nimityksensä välimiehen on suoritettava välimiehen tehtävät täsmällisesti ja nopeasti koko menettelyn ajan oikeudenmukaisuutta ja huolellisuutta noudattaen.

               2.Välimiehen on otettava huomioon ainoastaan sellaiset seikat, jotka tulevat esille menettelyssä ja jotka ovat välttämättömiä tuomiota varten, eikä hän saa siirtää tehtäväänsä kenellekään muulle.

               3.Välimiehen on varmistettava kaikin soveltuvin keinoin, että hänen avustajansa ja henkilöstönsä ovat tietoisia näiden menettelysääntöjen 2, 3 ja 6 artiklan säännöistä ja noudattavat niitä.

               5 artikla

               Entisten välimiesten velvollisuudet

               Kaikkien entisten välimiesten on vältettävä toimia, jotka voivat luoda vaikutelman, että he olivat tehtäviään suorittaessaan puolueellisia tai hyötyivät välimiespaneelin päätöksestä tai tuomiosta.

               6 artikla

               Luottamuksellisuus

               1.Välimies tai entinen välimies ei saa milloinkaan ilmaista tai käyttää menettelyä koskevia tai menettelyn aikana saatuja ei-julkisia tietoja muihin tarkoituksiin kuin menettelyä varten, eikä hän saa missään tapauksessa ilmaista tai käyttää edellä mainitun kaltaisia tietoja henkilökohtaisen hyödyn saamiseksi tai hyödyn saamiseksi muille taikka muiden etujen vahingoittamiseksi.

               2.Välimies ei saa ilmaista välitystuomion sisältöä tai osia siitä ennen tuomion julkaisemista sopimuksen 84 artiklan 2 kohdan mukaisesti.

               3.Välimies tai entinen välimies ei saa milloinkaan ilmaista välimiespaneelin päätösneuvottelujen sisältöä eikä kenenkään jäsenen mielipidettä.

               7 artikla

               Kulut

               Kunkin välimiehen on pidettävä kirjaa ja annettava lopullinen tilitys menettelyyn käytetystä ajasta ja kuluistaan sekä avustajansa ajasta ja kuluista.

               8 artikla

               Sovittelijat

               Näitä menettelysääntöjä sovelletaan soveltuvin osin myös sovittelijoihin.


               EUROOPAN KOMISSIO
            Bryssel 25.7.2019
            COM(2019) 348 final
            2019/0160(NLE)
            Ehdotus
            NEUVOSTON PÄÄTÖS
            Euroopan yhteisön ja sen jäsenvaltioiden sekä Keski-Afrikka-osapuolen välisellä ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee välimiesten luettelon hyväksymistä

               PERUSTELUT

               1.Ehdotuksen kohde

               Tämä ehdotus koskee päätöstä Euroopan yhteisön ja sen jäsenvaltioiden sekä Keski-Afrikka-osapuolen välisellä ensivaiheen talouskumppanuussopimuksella, jäljempänä ’sopimus’
                  1
               , perustetussa talouskumppanuussopimuskomiteassa Euroopan unionin, jäljempänä ’unioni’, puolesta otettavan kannan vahvistamisesta, silloin kun tämän komitean on määrä antaa päätös sellaisten henkilöiden luettelosta, jotka ovat halukkaita ja kykeneviä toimimaan välimiehinä.

               2.Ehdotuksen tausta

               2.1.EU:n ja Keski-Afrikan ensivaiheen talouskumppanuussopimus

                  Sopimuksen tarkoituksena on vahvistaa ensivaiheen puitteet Cotonoun sopimuksen mukaiselle täysimääräiselle alueelliselle talouskumppanuussopimukselle. Keski-Afrikka-osapuoli koostuu toistaiseksi Kamerunin tasavallasta. Sopimusta on sovellettu väliaikaisesti 4. elokuuta 2014 alkaen.

               2.2.Talouskumppanuussopimuskomitea

                  Talouskumppanuussopimuskomitea on sopimuksen yhteinen institutionaalinen elin. Sopimuksen 92 artiklassa määrätään, että talouskumppanuussopimuskomitea vastaa kaikkien sopimuksen piiriin kuuluvien alojen hallinnoinnista ja kaikkien sopimuksessa mainittujen tehtävien toteuttamisesta. Talouskumppanuussopimuskomitea tekee päätöksensä yksimielisesti. Talouskumppanuussopimuskomitean toiminta selostetaan sen työjärjestyksessä
                     2
                  .

               2.3.Suunniteltu talouskumppanuussopimuskomitean säädös

                  Talouskumppanuussopimuskomitean on määrä hyväksyä [päivämäärä] pidettävässä viidennessä kokouksessaan päätös välimiesten luettelon hyväksymisestä, jäljempänä ’suunniteltu säädös’, sopimuksen 85 artiklan mukaisesti.

                  Sopimuksen 85 artiklan 1 kohdassa määrätään, että ”talouskumppanuussopimuskomitea laatii luettelon viidestätoista (15) henkilöstä, jotka ovat halukkaita ja kykeneviä toimimaan välimiehinä”.

                  Suunnitellun säädöksen tarkoituksena on laatia luettelo viidestätoista henkilöstä, jotka voisivat toimia välimiehinä mahdollisessa riitojenratkaisumenettelyssä sopimuksen VI osaston mukaisesti. Luettelon hyväksyminen on olennainen osa riitojen estämistä ja ratkaisemista koskeviin sopimuksen määräyksiin liittyvän toimintakehyksen viimeistelyä.

               3.Unionin puolesta otettava kanta

                  Tämä ehdotus neuvoston päätökseksi koskee Euroopan yhteisön ja sen jäsenvaltioiden sekä Keski-Afrikka-osapuolen välisellä ensivaiheen talouskumppanuussopimuksella perustetussa talouskumppanuussopimuskomiteassa unionin puolesta otettavan kannan vahvistamista, kun on kyse – sopimuksen 85 artiklan mukaisesti – luettelon laatimisesta sellaisista henkilöistä, jotka ovat halukkaita ja kykeneviä toimimaan välimiehinä.

                  Sopimuksen osapuolet ovat sopineet tästä päätösluonnoksesta ja parafoineet sen talouskumppanuussopimuskomitean neljännessä kokouksessa 18. ja 19. helmikuuta 2019, ja jollei Euroopan unionin päätöksentekomenettelyistä muuta johdu, se olisi hyväksyttävä talouskumppanuussopimuskomitean seuraavassa kokouksessa, joka on määrä pitää vuoden 2019 lopussa.

                  Tämä päätös on välttämätön, jotta sopimuksen VI osaston määräyksiä, jotka koskevat riitojen estämistä ja ratkaisemista, voidaan soveltaa ja siten varmistaa sopimuksen asianmukainen soveltaminen.

               4.Menettelyllinen oikeusperusta

               4.1.Menettelyllinen oikeusperusta

               4.1.1.Periaatteet

                  Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

                  Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                     3

               4.1.2.Soveltaminen käsillä olevassa asiassa

               Talouskumppanuussopimuskomitea on perustettu Euroopan yhteisön ja sen jäsenvaltioiden sekä Keski-Afrikka-osapuolen välisellä ensivaiheen talouskumppanuussopimuksella eli se on sopimuksella perustettu elin.

               Säädös, joka talouskumppanuussopimuskomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 85 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan. Sen vuoksi ehdotetun päätöksen aineellinen oikeusperusta on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.

               2019/0160 (NLE)

               Ehdotus

               NEUVOSTON PÄÄTÖS

               Euroopan yhteisön ja sen jäsenvaltioiden sekä Keski-Afrikka-osapuolen välisellä ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee välimiesten luettelon hyväksymistä

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’, ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan yhteisön ja sen jäsenvaltioiden sekä Keski-Afrikka-osapuolen välisen ensivaiheen talouskumppanuussopimuksen, jäljempänä ’sopimus’
                  4
               ,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus tehtiin Euroopan unionin, jäljempänä ’unioni’, puolesta päätöksellä 2009/152/EY
                  5
               , ja sitä on sovellettu väliaikaisesti 4 päivästä elokuuta 2014.

               (2)Sopimuksen 85 artiklan 1 kohdan mukaan talouskumppanuussopimuskomitea laatii luettelon henkilöistä, jotka ovat halukkaita ja kykeneviä toimimaan välimiehinä.

               (3)Talouskumppanuussopimuskomitean on määrä hyväksyä [päivämäärä] pidettävässä vuosikokouksessaan päätös, jossa vahvistetaan luettelo henkilöistä, jotka ovat halukkaita ja kykeneviä toimimaan välimiehinä.

               (4)Koska suunniteltu päätös sitoo unionia, on aiheellista vahvistaa unionin puolesta talouskumppanuussopimuskomiteassa otettava kanta.

               (5)Sellaisia henkilöitä, jotka ovat halukkaita ja kykeneviä toimimaan välimiehinä, koskevan luettelon laatimisesta määrätään sopimuksen 85 artiklan 1 kohdassa,

               ON HYVÄKSYNYT TÄMÄN PÄÄTÖKSEN:

               1 artikla

               Unionin puolesta talouskumppanuussopimuskomiteassa otettava kanta perustuu tämän päätöksen liitteenä olevaan talouskumppanuussopimuskomitean päätösluonnokseen, joka koskee luetteloa henkilöistä, jotka ovat halukkaita ja kykeneviä toimimaan välimiehinä.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 57, 28.2.2009, s. 2.

                     (2)

                        EUVL L 17, 21.1.2017, s. 46.

                     (3)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        EUVL L 57, 28.2.2009, s. 2.

                     (5)

                        EUVL L 57, 28.2.2009, s. 1.

    ---documentbreak---

               EUROOPAN KOMISSIO
            Bryssel 25.7.2019
            COM(2019) 348 final
            LIITE
            asiakirjaan
            ehdotus
            neuvoston päätösEuroopan yhteisön ja sen jäsenvaltioiden sekä Keski-Afrikka-osapuolen välisellä ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee välimiesten luettelon hyväksymistä

               LIITE

               Euroopan yhteisön ja sen jäsenvaltioiden sekä Keski-Afrikka-osapuolen välisellä ensivaiheen talouskumppanuussopimuksella perustetun
                  TALOUSKUMPPANUUSSOPIMUSKOMITEAN PÄÄTÖS N:o xx/2019,

               annettu xx/xx/2019,

               välimiesten luettelon hyväksymisestä

               TALOUSKUMPPANUUSSOPIMUSKOMITEA, joka

               ottaa huomioon Euroopan yhteisön ja sen jäsenvaltioiden sekä Keski-Afrikka-osapuolen välisen ensivaiheen talouskumppanuussopimuksen, jäljempänä ’sopimus’, joka allekirjoitettiin Brysselissä 15 päivänä tammikuuta 2009 ja jota on sovellettu väliaikaisesti 4 päivästä elokuuta 2014, ja erityisesti sen 85 artiklan 1 kohdan,

               sekä katsoo seuraavaa:

               1)Sopimuksen ja tämän päätöksen mukaan Keski-Afrikka-osapuoli muodostuu Kamerunin tasavallasta.

               2)Sopimuksessa määrätään, että talouskumppanuussopimuskomitea laatii luettelon viidestätoista (15) henkilöstä, jotka ovat halukkaita ja kykeneviä toimimaan välimiehinä riitojen ratkaisussa,

               ON HYVÄKSYNYT TÄMÄN PÄÄTÖKSEN:

               1 artikla

               Vahvistetaan 85 artiklan 1 kohdassa tarkoitettu, liitteenä oleva luettelo viidestätoista (15) välimiehestä.

               Mainitun luettelon vahvistaminen ei vaikuta sopimuksessa määrättyjen tai talouskumppanuussopimuskomitean hyväksymien erityisten sääntöjen soveltamiseen.

               2 artikla

               Luetteloa voidaan muuttaa sopimuksen 92 artiklan 4 kohdan mukaisesti tehtävällä talouskumppanuussopimuskomitean päätöksellä.

               3 artikla

               Tämä päätös tulee voimaan päivänä, jona se allekirjoitetaan.

               Tehty xx xx

                        Kamerunin tasavallan puolesta

                        Euroopan unionin puolesta

                        Alamine Ousmane MEY

                        Cecilia MALMSTRÖM

               LIITE

               Välimiesten luettelo (85 artiklan 1 kohta)

               Keski-Afrikka-osapuolen (Kamerun) valitsemat välimiehet:

               Mildred Alugu BEJUKA – Kamerun

               Jean Michel MBOCK BIUMLA – Kamerun

               Henri-Désiré MODI KOKO BEBEY – Kamerun

               David NYAMSI – Kamerun

               Sadjo OUSMANOU – Kamerun

               EU-osapuolen valitsemat välimiehet:

               Jacques BOURGEOIS – Belgia

               Claus-Dieter EHLERMANN – Saksa

               Pieter Jan KUIJPER – Alankomaat

               Giorgio SACERDOTI – Italia

               Ramon TORRENT – Espanja

               Osapuolten yhdessä valitsemat välimiehet:

               Thomas COTTIER – Sveitsi

               Fabien GELINAS – Kanada

               Merit E. JANOW – Yhdysvallat

               Anna KOUYATE – Mali

               Helge SELAND – Norja